Source: https://www.epi.sk/zz/1980-4
Timestamp: 2020-02-25 02:05:39+00:00

Document:
4/1980 Zb. Vyhláška Federálneho ministerstva vnútra o mimoriadnom hlásení pobytu občanov v súvislosti s prevede... | Aktuálne znenie
Hľadaj v 4/1980 ×
4/1980 Zb.
Vyhláška č. 4/1980 Zb.Vyhláška Federálneho ministerstva vnútra o mimoriadnom hlásení pobytu občanov v súvislosti s prevedením ústrednej evidencie obyvateľov na automatizované spracovanie
Platnosť od 18.01.1980 do31.12.1981
Účinnosť od 01.02.1980 do31.12.1981
§ 2 - Rozsah hlásenia
§ 3 - Spôsob vykonania hlásenia
§ 4 - Údaje zisťované pri hlásení
§ 5 - Orgány vykonávajúce hlásenie
§ 6 - Povinnosti orgánov vykonávajúcich hlásenie
Aktuálne znenie 01.02.1980 - 31.12.1981
z 13. decembra 1979
o mimoriadnom hlásení pobytu občanov v súvislosti s prevedením ústrednej evidencie obyvateľov na automatizované spracovanie
Federálne ministerstvo vnútra ustanovuje po dohode so zúčastnenými ústrednými orgánmi podľa § 22 zákona č. 52/1949 Zb. o hlásení obyvateľstva v znení zákona č. 76/1957 Zb. a zákona č. 68/1965 Zb.:
(1) Súčasne so sčítaním ľudu, domov a bytov k 1. novembru 1980 sa vykoná mimoriadne hlásenie pobytu (ďalej len „hlásenie“) československých štátnych občanov (ďalej len „občania“) podľa tejto vyhlášky; rozhodným okamihom pre toto hlásenie je polnoc z 31. októbra 1980 na 1. novembra 1980.
(2) Údaje zistené hlásením sa použijú pri prevedení ústrednej evidencie obyvateľov na automatizované spracovanie a pri vytvorení centrálneho registra občanov.
Rozsah hlásenia
Hláseniu podliehajú všetci občania, ktorí sa v čase uvedenom v § 1 ods. 1 zdržiavajú
a) na území Československej socialistickej republiky,
b) z akýchkoľvek dôvodov mimo územia Československej socialistickej republiky so súhlasom československých úradov a sú hlásení na trvalý pobyt v Československej socialistickej republike.
Spôsob vykonania hlásenia
(1) Hlásenie sa vykoná vyplnením registračného lístka.
(2) Registračný lístok vypĺňa - pokiaľ nie je v tejto vyhláške ustanovené inak - každý občan v mieste trvalého pobytu; pokiaľ nebude v rozhodný okamih hlásenia prítomný, vykoná hlásenie aj v mieste, kde sa v tento čas zdržiava. Za deti vo veku 15 rokov a za občanov, ktorí nemôžu vlastnoručne vyplniť registračný lístok, ako aj za občanov v mieste trvalého pobytu v rozhodný okamih neprítomných vyplní registračný lístok osoba staršia ako 15 rokov žijúca s nimi v spoločnej domácnosti, prípadne sčítací komisár.
(3) Občania zdržiavajúci sa v rozhodný čas v ubytovacích, rekreačných alebo v zdravotníckych zariadeniach ústavnej starostlivosti a v osobitných detských zariadeniach vypĺňajú registračné lístky samostatne. Pokiaľ občania pre svoj zdravotný stav alebo vek nemôžu vlastnoručne vyplniť registračný lístok, urobí tak za nich sčítací komisár alebo pracovník zdravotníckeho zariadenia.
Údaje zisťované pri hlásení
Občan uvedie na registračnom lístku tieto údaje:
a) priezvisko, rodné priezvisko a meno,
b) deň, mesiac a rok narodenia,
d) národnosť,
e) rodinný stav,
f) miesto a okres narodenia,
g) rodné priezvisko, meno a rodné číslo manžela (manželky),
h) deň, mesiac a rok narodenia manžela (manželky),
ch) rodné priezvisko, meno žijúcich rodičov,
i) deň, mesiac a rok narodenia žijúcich rodičov,
j) presnú adresu miesta, kde je hlásený na trvalý pobyt.
Orgány vykonávajúce hlásenie
(1) Hlásenie organizuje Federálne ministerstvo vnútra v súčinnosti s Federálnym štatistickým úradom, s Českým štatistickým úradom, Slovenským štatistickým úradom, s Ministerstvom vnútra Českej socialistickej republiky a s Ministerstvom vnútra Slovenskej socialistickej republiky.
(2) Hlásenie občanov zdržiavajúcich sa na území Československej socialistickej republiky zabezpečujú národné výbory1) v súčinnosti so štatistickými orgánmi republík prostredníctvom sčítacích komisárov a revízorov poverených sčítaním ľudu, domov a bytov v roku 1980.
(3) Hlásenie občanov zdržiavajúcich sa mimo územia Československej socialistickej republiky [§ 2 písm. b)], ktorí majú podľa osobitných predpisov2) povinnosť ohlásiť osobne alebo písomne začiatok a miesto svojho pobytu najbližšej príslušnej československej diplomatickej misii alebo konzulárnemu úradu, vykonajú československé zastupiteľské úrady podľa pokynov Federálneho ministerstva zahraničných vecí vypracovaných po dohode s Federálnym ministerstvom zahraničného obchodu, Federálnym ministerstvom národnej obrany a s Federálnym ministerstvom vnútra.
(4) Hlásenie občanov zdržiavajúcich sa mimo územia Československej socialistickej republiky, ktorí nemajú povinnosť uvedenú v predchádzajúcom odseku, vykonajú orgány uvedené v odseku 2, a to prostredníctvom osôb žijúcich s nimi v spoločnej domácnosti na území Československej socialistickej republiky. Pokiaľ sa mimo územia Československej socialistickej republiky zdržiavajú všetky osoby žijúce v spoločnej domácnosti, vyplní registračný lístok (§ 3) sčítací komisár podľa údajov v príslušnej ohlasovni.3)
(5) Hlásenie hromadne ubytovaných vojakov Československej ľudovej armády (včítane vojenských obvodov), hromadne ubytovaných príslušníkov Zboru národnej bezpečnosti, príslušníkov Pohraničnej stráže a vojakov vojsk ministerstva vnútra vykonajú orgány určené Federálnym ministerstvom národnej obrany, Federálnym ministerstvom vnútra, Ministerstvom vnútra Českej socialistickej republiky a Ministerstvom vnútra Slovenskej socialistickej republiky.
(6) Hlásenie občanov, ktorí sú vo väzbe alebo vo výkone trestu odňatia slobody, vykonajú orgány určené Ministerstvom spravodlivosti Českej socialistickej republiky a Ministerstvom spravodlivosti Slovenskej socialistickej republiky.
Povinnosti orgánov vykonávajúcich hlásenie
(1) Orgány vykonávajúce hlásenie sú povinné poskytnúť občanom vypĺňajúcim registračné lístky požadované vysvetlenia, poučenia a pomoc.
(2) Orgány vykonávajúce hlásenie sú oprávnené a povinné vyžiadať si na overenie správnosti údajov, ktoré treba uviesť na registračné lístky, predloženie potrebných dokladov (občiansky preukaz, osobný preukaz vojaka z povolania Československej ľudovej armády, rodný list a pod.).
(3) S vyplnenými registračnými lístkami môžu manipulovať iba štátne orgány zabezpečujúce vykonávanie hlásenia a údaje v nich obsiahnuté môžu spracúvať iba orgány Federálneho ministerstva vnútra, Ministerstva vnútra Českej socialistickej republiky a Ministerstva vnútra Slovenskej socialistickej republiky.
Táto vyhláška nadobúda účinnosť 1. februárom 1980 a jej platnosť sa končí 31. decembrom 1981.
Doc. PhDr. Obzina CSc. v. r.
1) Vo vojenských obvodoch obvodné úrady (zákon č. 169/1949 Zb. o vojenských obvodoch).
2) § 12 vyhlášky č. 44/1970 Zb., ktorou sa vykonáva zákon o cestovných dokladoch.
3) § 3 zákona č. 52/1949 Zb. o hlásení obyvateľstva.

References: § 2

§ 3

§ 4

§ 5

§ 6
 § 22
 § 1
 § 12
 § 3